Javanese - Ngluwari Kitab Suci Deliverance Scriptures Wilangan 10:35 Anadene saangkate pethi, Nabi Musa munjuk marang Pangeran Yehuwah mangkene: "Dhuh Yehuwah, Paduka mugi karsaa jumeneng, supados mengsah Paduka sami pating slebar saha tiyang- tiyang ingkang sami sengit dhumateng Paduka sami keplajenga saking ngarsa Paduka." Pangandharing Toret 23:5 Nanging Pangeran Yehuwah ora karsa nyembadani marang Bileam, malah ipat-ipate diwalik dening Pangeran Yehuwah, Gusti Yehuwahmu, dadi berkah awit Pangeran Yehuwah. Gusti Yehuwahmu, ngasihi marang kowe. (Nehemya 13:2) Masmur 44:4(5) Inggih Paduka piyambak punika ingkang jumeneng dados Raja saha Yehuwah kawula, ingkang ndhawuhaken kaunggulanipun Yakub. Yesaya 61:1 Rohe Pangeran Yehuwah ana ing Ingsun, awit Sang Yehuwah wus njebadi Ingsun; Ingsun kautus martakake kabar kabungahan marang para wong kang nandhang sangsara, tuwin rumeksa marang wong-wong kang padha remuk atine, ngundhangake lepasing para tawanan, sarta pangluwaran saka ing pakunjarang marang wong kang padha kaukum, (Lukas 4:18) Mateus 6:13 Punapa dene kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. [Awitdene Paduka ingkang kagungan Kraton saha wisesa tuwin kamulyan salami-laminipun. Amin.] (Lukas 11:4) Mateus 8:16 Sorene akeh wong sing padha kesurupan dhemit sing padha di owanake menyang ngarsane Gusti Yesus. Dhemite padha ditundhungi sarana pangandika lan sarupane wong kang nandhang lelara padha diwarasake. Mateus 10:1 Gusti Yesus tumuli nimbali sakabate rolas sarta padha diparingi panguwasa nundhungi dhemit lan marasake sarupaning lelara lan sarupaning memala. (Markus 3:14,15) Mateus 10:8 Wong lara padha warasna, wong mati tangekna, biraten najise wong lara budhugen; dhemit-dhemit padha tundhungana. Kowe padha nampani kanthi lelahanan, mulane wenehna kanthi lelahanan uga. Mateus 12:26-29 Manawa Iblis nundhung Iblis, iku dadi dredah karo awake dhewe; manawa mangkono krajane bisane lestari kapriye? 27 Dadine yen Aku nundhungi dhemit nganggo jenenge Beelzebul, lah nganggo jenenge sapa yen anak-anakmu nundhung? Mulane anak-anakmu iku
kang bakal padha ngadili kowe. 28 Nanging manawa anggonKu nundhungi dhemit iku kanthi panguwasane Rohing Yehuwah, satemene Kratoning Yehuwah wus nekani kowe. 29 Utawa kapriye bisane wong lumebu ing omahe wong kang rosa lan njarah rayah barang darbeke, yen wong sing rosa iku ora dibanda dhisik? Manawa uwis, lagi bisa ngrampog omah mau. (Markus 3:23-27) Mateus 12:43-45 "Mungguh dhemit iku manawa wus metu saka ing wong, banjur nglembara golek palereman menyang papan-papan kang garing suwung. Nanging ora oleh. 44 Tumuli ngucap mangkene: Aku dakbali menyang omah sing daktinggal kae. Banjur bali, omahe tinemu suwung, wis resik kasaponan lan katata becik. 45 Dhemit mau banjur lunga ngajak dhemit pepitu liyane kang luwih ala katimbang dheweke, tumuli padha lumebu sarta manggon ana ing kono. Wekasan wong mau alane ngluwihi sing uwis. Mangkono uga bakal kadadeane jinis kang ala iki." Mateus 15:22,26,28 Tumuli ana wong Kanaan saka ing jajahan kono kang teka kanthi nguwuh-uwuh: "Dhuh, Gusti, tedhakipun Sang Prabu Dawud, kawula mugi Paduka paringi kawelasan, anak kawula estri kapanjingan dhemit, mesakaken sanget." 26 Nanging Gusti Yesus mangsuli, pangandikane: "Ora bener, wong njupuk rotine anak-anak banjur diuncalake marang asu." 28 Ing kono Gusti Yesus tumuli paring wangsulan pangandikane: "Heh, wong wadon, kok gedhe pangandelmu, mulane katekana apa kang dadi karepmu." Lan sanalika iku uga anake wong wadon mau banjur waras. Mateus 16:19 Kowe bakal dakpasrahi soroging Kraton Swarga. Apa kang koktaleni ana ing donya bakal katalenan ana ing swarga lan apa kang kokuculi ana ing donya, bakal kauculan ana ing swarga." (Mateus 18:18) Mateus 17:19-21 Para sakabat tumuli padha sowan ngadhep ing ngarsane lan bareng wis karo Panjenengane piyambakan, padha matur: "Punapa dene kawula sami boten saged nundhung dhemit wau?" 20 Banjur padha kaparingan wangsulan: "Jalaran pracayamu kurang. Sabab satemene pituturKu marang kowe: Saupama kowe duwe pangandel sawiji sawi bae, kowe bisa akon gunung: Sumingkira saka ing kene mrana. Gununge iku mesthi ngalih, sarta ora ana barang kang mokal tumrap kowe. [ 21 Jinis iki ora bisa katundhung yen ora sarana ndedonga lan pasa]." Markus 1:23-26 Nalika samana ing papan pangibadah kono ana wong kang kapanjingan dhemit, kang nguwuh-uwuh: 24 "Paduka tumut-tumut punapa kaliyan kawula, dhuh Gusti Yesus saking Nasaret? Rawuh Paduka punapa badhe nyirnakaken kawula? Kawula mangretos Paduka punika sinten: Ingkang asipat suci, kagunganipun Yehuwah." 25 Nanging
banjur didukani dening Gusti Yesus, pangandikane, "Meneng, metua saka wong iku!" 26 Wong kan kapanjingan banjur kececengan marga saka panggawene dhemit mau lan jerit-jerit nuli metu saka wong mau. Markus 1:32-34 Bareng sore, sasuruping srengenge, wong-wong kang lara lan kang kasurupan dhemit, padha disowanake kabeh marang ngarsane Gusti Yesus. 33 Wong sakutha kabeh padha kumrubut ana ing ngarep lawang. 34 Gusti Yesus banjur nyarasake wong-wong kang padha nandhang lelara warna-warna lan nundhungi dhemit akeh. Dhemit-dhemit iku ora diparengake calathu, jalaran wis padha ngreti marang Panjenengane. Markus 1:39 Panjenengane banjur ndlajahi tanah Galilea kabeh lan nggelarake Injil ana ing papan-papan pangibadah ing kono sarta nundhungi dhemit. Markus 5:8 Jalaran sadurunge iku Gusti Yesus wus ngandika marang wong mau: "Heh, dhemit, lungaa saka wong iku!" Markus 6:7,13 Para sakabat rolas tumuli padha katimbalan lan padha kautus ngloro-ngloro sarta padha kaparingan panguwasa misesani para dhemit, 13 lan akeh setan kang padha ditundhungi lan akeh wong lara kang padha dilengani sarta diwarasake. Markus 9:23-25 Paring wangsulane Gusti Yesus: "Kandhamu: Manawi Panjenengan saged. ora ana barang kang mokal tumrap wong kang kumandel!" 24 Bapakne bocah mau banjur matur sora: "Kula pitados, mugi karsaa paring pitulungan dhateng kula, ingkang boten pitados punika!" 25 Bareng Gusti Yesus mirsa wong akeh padha teka ngrubung, banjur ndukani dhemite, pangandikane: "Heh, roh kang marakake bisu lan budheg, dhawuhKu marang kowe: Metua saka ing bocah iki lan aja koksurupi maneh!" Markus 9:29 Paring wangsulane Gusti Yesus: "Jinis iki ora bisa ditundhung kajaba mung sarana pandonga." Markus 9:38,39 Yokanan matur marang Gusti Yesus: "Guru, kawula sami sumerep tiyang ingkang sanes golongan kawula, nundhung setan atas asma Paduka, lajeng kawula awisi, amargi sanes golongan kawula sadadya." 39 Nanging paring wangsulane Gusti Yesus: "Aja kokpenging, awit ora ana wong kang nindakake mukjijat atas jenengKu, banjur ngala- ala Aku. Markus 16:17 Pratandha-pratandha iki bakal mbarengi para wong kang pracaya: Wong-wong pracaya iku bakal padha nundhungi setan sarana jenengku, bakal padha guneman nganggo basa-basa anyar. Lukas 4:34-36 "Dhuh, Gusti Yesus saking Nasaret, Paduka tumut-tumut
punapa dhateng kawula? Punapa rawuh Paduka badhe ngrisak kawula? Kawula mangretos, Paduka punika sinten, inggih punika Sang Suci kagunganipun Gusti Yehuwah." 35 Nanging banjur didukani dening Gusti Yesus, pangandikane: "Menenga! Metua saka wong iku!" Wonge banjur kalarak dening dhemit mau, kabanting ing satengahing wong akeh; dhemite nuli metu lan babar pisan ora njalari larane wong mau. 36 Kabeh wong padha eram, banjur padha rasanan: "Tembunge kok ngedab- edabi banget! Kalawan wibawa lan panguwasa anggone ndawuhi para dhemit, temah padha metu." Lukas 4:41 Iya akeh wong kang dhemite metu kalawan nguwuh seru: "Paduka punika Putranipun Yehuwah." Nanging banjur didukani, ora diparengake calathu mangkono, awit padha sumurup, yen Panjenengane iku Sang Kristus. Lukas 7:21 Nalika samana Gusti Yesus pinuju nyarasake wong akeh kang padha nandhang sawarnaning lelara lan memala sarta kang kasurupan dhemit, apadene akeh wong picak kang padha kaparingan pandeleng. Lukas 8:29 Anggone matur mangkono iku amarga Gusti Yesus wis dhawuh supaya dhemite padha metu saka wong mau. Awit wong iku wis kerep dilarak-larak ing dhemit mau, mulane minangka panjagane banjur dirante lan diblenggu, nanging tumuli dibedhat, wonge nuli digiring dening dhemite menyang ing papan-papan kang sepi. Lukas 9:40 Kawula sampun nedha tulung dhateng para sakabat Paduka, supados nundhung dhemit punika, nanging boten saged." Lukas 10:17-20 Kacarita murid pitung puluh mau padha bali kanthi bungah sarta padha munjuk, "Gusti, dalasan setan-setan sami nungkul dhateng kawula awit saking asma Panjenengan." 18 Yesus banjur ngandika, "Aku pirsa setan tiba saka ing langit kaya cumlèrèting kilat. 19 Lah kowe wus padha dakparingi pangwasa ngidaki ula lan kalajengking, tuwin ngalahake kakuwataning mungsuh, satemah ora ana kang mbebayani tumrap kowe. 20 Nanging sanadyan mangkono, aja padha mbungahi marga saka roh-roh iku padha nungkul marang kowe, nanging padha bungaha marga jenengmu wus kacathet ana ing swarga." Lukas 11:14 Ing sawijining dina Gusti Yesus nundhung dhemit kang marakake bisu marang wong. Bareng dhemite wis metu, wonge bisa calathu. Wong akeh padha kaeraman. Lukas 11:20-22 Nanging manawa Aku nundhung dhemit nganggo panguwasaning Yehuwah, dadine Kratoning Yehuwah wis nekani kowe. 21 Manawa ana wong kang rosa sarta sikep gegaman ganep ngreksa bale omahe dhewe, barang darbeke bakal slamet. 22 Nanging manawa
katekan wong kang luwih rosa sarta banjur ditempuh lan dikalahake, kabeh gegamane kang diandelake bakal dirampas, la barang darbeke bakal diedum-edum dadi jarahan. Lukas 13:32 Paring wangsulane Gusti Yesus: "Padha lungaa, kandhaa marang asu wawar iku: Aku nundhungi dhemit lan marasake wong, ing dina iki lan sesuk, dene ing telung dinane Aku bakal wis rampung. Yohanes 14:12 Satemen-temene pituturKu marang kowe: Sing sapa pracaya marang Aku, iku bakal nindakake uga panggawe-panggawe kang Daklakoni, malah panggawe-panggawe kang kluwih wigati katimbang karo iku. Awit Aku lunga menyang ing ngarsane RamaKu; Yohanes 17:15 Kawula boten nyuwun, supados sami kapundhut saking donya, namung supados Paduka reksa, sampun ngantos kapanduk ing piawon. Lelakone Para Rasul 10:38 inggih punika bab Gusti Yesus saking Nasaret: anggenipun jinebadan10:38 jinebadan -- Gusti Yesus punika Ingkang Jinebadan, Sang Mesih utawi Sang Kristus. dening Gusti Yehuwah kalawan Roh Suci saha kasekten, Panjenenganipun ingkang tindak mider-mider kalayan nindakaken kasaenan sarta nyarasaken sadaya tiyang ingkang kawasesa dening Iblis, amargi Gusti Yehuwah nunggil kalayan Panjenenganipun. Lelakone Para Rasul 16:17,18 Iku ngetutake Rasul Paulus lan aku kabeh kalawan alok-alok, ujare: "Wong-wong iku abdine Gusti Yehuwah kang Mahaluhur, kang martakake dalaning karahayon marang wong kabeh." 18 Kang mangkono iku ditindakake nganti pirang-pirang dina. Ananging bareng Rasul Paulus wis ora tahan maneh marang anane rubeda iku, nuli minger sarta dhawuh marang roh iku: "Atas asmane Gusti Yesus Kristus, dhawuhku marang kowe: Metua saka ing wong wadon iki." Sanalika iku uga roh mau iya banjur metu. Lelakone Para Rasul 19:11,12 Gusti Yehuwah ngawontenake mukjijat- mukjijat kang ngedab-edabi lumatar Rasul Paulus, 12malah nganti kacu utawa lawon kang tau diagem dening Rasul Paulus ditumpangake ing wong lara, temahan mari larane sarta dhemite padha metu. Lelakone Para Rasul 26:15-18 Kawula tumunten munjuk: Paduka punika sinten, Gusti? Paring wangsulanipun Gusti: Ingsun iki Yesus kang sira kaniaya. 16 Nanging saiki tangia lan ngadega. Ingsun ngatingal marang sira iku prelu netepake sira dadi paladen sarta seksi tumrap samubarang kabeh kang wus sira deleng saka Ingsun lan kang bakal Ingsun katingalake marang sira ing tembe. 17 Sira bakal Ingsun pisah saka ing bangsa iki tuwin bangsa-bangsa liyane sarta sira bakal Ingsun utus
marani bangsa-bangsa iku, 18 supaya ngelekake mripate, satemah banjur padha ninggal pepeteng, marani pepadhang sarta uwal saka ing panguwasaning Iblis lan ngungsi marang Gusti Yehuwah, supaya padha oleh pangapuraning dosa marga saka pracaya marang Ingsun, apadene banjur tampa warisan ana ing satengahe para kang wus kasucekake. Rum 16:20 Muga-muga Gusti Yehuwah kang dadi etuking tentrem-rahayu, enggal nglebur Iblis ana ing sangisoring tlapakanmu. Sih-rahmate Gusti Yesus, Gusti kita, anunggila ing kowe. 2 Korinta 2:11 supaya Iblis aja nganti oleh kauntungan kang tumuju marang kita, sabab kita sumurup apa kang dikarepake. Galati 1:4 kang wus masrahake sarirane krana dosa-dosa kita, supaya kita diluwarana saka ing jagad ala kang saiki iki, manut karsane Gusti Yehuwah lan Rama kita, Efesus 4:27 lan aja aweh papan marang iblis. Efesus 6:11 Padha nggawaa gegamane peranging Yehuwah, supaya kowe bisa nglawan kajuligane Iblis; 2 Tesalonika 3:2,3 lan supaya aku padha uwal saka para wong kang gawe rusuh lan para wong ala. Sabab ora kabeh wong kadunungan pracaya. 3 Nanging Gusti iku setya-tuhu. Panjenengane bakal nyantosakake atimu lan ngayomi kowe kabeh saka ing piala. 2 Timotius 2:26 lan sarana mangkono, banjur padha eling manèh, marga wis uwal saka kala-jireting Iblis, kang wis ngendhalèni wong-wong iku nindakna kekarepane. 2 Timotius 4:18 Karodene Gusti bakal ngluwari aku saka ing sarupane panggawe ala. Panjenengane bakal milujengake aku, satemah aku banjur lumebu ing Karatone ing Swarga. Panjenengane linuhurna ing salawas-lawase! Amin. 1 Petrus 5:8 Padha diwaras ing budi sarta diprayitna, jalaran mungsuhmu Iblis iku klinteran kaya singa nggero-nggero ngupaya manungsa kang kena dimangsa. 1 Yohanes 4:4 He, anak-anakku, kowe iku padha saka ing Yehuwah lan wus padha ngalahake para wong kang padha mindha-mindha nabi iku mau, amarga Roh kang dumunung ing kowe iku ngungkuli roh kang dumunung ana ing jagad. Pastor T. John Franklin Church of Salvation, Healing, and Deliverance COS-HAD.org